

**Referat fra LOM den 02.11 fra kl. 10.00-12.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale (Lokale 9) i Psykiatriens Hus, Gl. Hadsundvej 3

**Mødedato:** 02.11.2021

**Sendes til:** LOM i Center for Psykiatri og Socialt Udsatte

1. **Godkendelse af dagsorden**

Godkendt.

1. **Godkendelse af referat**

Godkendt.

1. **Orientering fra Sektor/Hovedmed**

Næstformand i LOM Lars Thomsen (LT) orienterer om, at medarbejdersiden i Hovedmed er blevet indkaldt onsdag d. 10.11.21 af Kommunaldirektøren vedrørende den nyligt omdiskuterede sag om ytringsfrihed. På Sektormed har der været en drøftelse omkring høringssvar, og at høringssvar laver medarbejdere adskilt fra ledelsen. Derudover har Personalepolitikken været på Sektormed, og Lønpolitikken skal på næste gang.

1. **Præsentation af ny kvalitetsstandard for stofmisbrugsbehandling v. Katrine med henblik på afgivelse af høringssvar**

Katrine præsenterer den nye kvalitetsstandard for stofmisbrugsbehandling.

På stofområdet er man forpligtet til at lave en kvalitetsstandard for stofmisbrugsbehandling, og det er lovbestemt, hvad der skal fremgå af det. Kvalitetsstandarden beskriver overordnet, hvad man kan forvente ift. kommunens stofmisbrugsbehandling, og er en forventningsafstemning med borgeren. Det er meningen, at medarbejdere på rusmiddelområdet er godt orienteret i kvalitetsstandarden, og den skal være offentligt tilgængeligt. Kvalitetsstandarden er blevet drøftet med brugerrådet i Cafe Rusfri og Udsatterådet. Som noget nyt er der tilføjet et afsnit om gavekort, som en del af rusmiddelbehandlingen, for de borgere som deltager i behandlingsprojektet MOVE/KOMBAS. Behandlingstyperne dagbehandling og døgnbehandling er blevet præciseret. Til døgnbehandling er det tydeliggjort, hvilke forventninger og krav der er til at gå i døgn samt retten til vederlagsfri lægesamtaler er også blevet præciseret. Helt overordnet er kvalitetsstandarden blevet gjort mere læsevenlig for borgeren. LOM tilkendegiver, at den nye kvalitetsstandard er formuleret på en enkel og tydelig måde og er nem at omsætte til borgeren, og det giver et godt indblik i, hvilke tilbud vi har. Det aftales, at Felix udarbejder et høringssvar fra medarbejdersiden, og sender til Marie Christiansen d. 2.11.2021.

1. **Personaleredegørelse v. Tine og Lars (se vedhæftning) (drøftelse)**

Formand for LOM Tine Horn (TH) og næstformand LT gennemgår personaleredegørelsen fra 2020 via nogle nedslag:

* Indenfor Social- og Arbejdsmarkedsområdet er der ansat 80 % kvinder og 20 % mænd.
* Hvad angår rekruttering og fastholdelse, så har kommunen rekrutteringsproblemer. Vigtigheden af at lave nogle spændende stillingsopslag drøftes, men også overvejelser ift. at ændre stillingsopslaget fra ”deadline for ansøgningsfrist” til ”løbende deadline” indtil rette kandidat er fundet. Herudover drøftes det, at det er vigtigt, at man bliver taget godt imod, at der er udarbejdet et godt introprogram, samt at man bliver en del af fællesskabet på arbejdspladsen. Det kunne også være relevant at afholde exitsamtaler, så man kunne blive klogere på, hvorfor medarbejdere rejser, og hvad vi kan gøre anderledes for at holde på dygtige medarbejdere.
* Nyt koncept for udviklingssamtaler MUS – Medarbejderudviklingssamtaler, LUS - Ledermedarbejdersamtaler og TUS - Teamudviklingssamtaler nævnes også, og alle koncepter nu bruges i Randers Kommune.
* Målsætningen om max 10 dages sygefravær, og et sund og sikkert arbejdsmiljø drøftes også, og vores center ligger på 9,8 sygedag pr. medarbejder årligt. Sundhed og omsorg har arbejdet videre med ”tid og trivsel”, og har fået gode måder at fastholde indsatsen på. Der er også et afsnit om læringen og perspektiverne ”Efter Covid-19”. Et perspektiv er bl.a., at virtuelle møder er gode, og skal fastholdes og fortsat anvendes, når det giver mening. Fx giver virtuelle møder god mening i små mødesammenhænge, men egner sig mindre godt til store møder.
* Antallet af arbejdsulykker på social- og arbejdsmarkedsområdet er steget fra 703 i 2018 til 1688 i 2020. ”Chok som følge af aggression og trusler fra mennesker” er på hele området stedet fra 613 indberetninger i 2018 til 1473 i 2020. En af grundene til stigningerne er, at flere arbejdspladser er blevet bedre til at indberette. Noget af det man ved er, at disse arbejdsulykker og chok som følge af aggression og trusler, mest går ud over nye medarbejdere, hvilket understreger behovet for at klæde disse medarbejdere godt på med introprogrammer, kurser og sidemandsoplæring etc.

1. **Orientering om den kommende tid i Center for Psykiatri og Socialt Udsatte v. Tine**

TH orienterer om, at Ledelsen i Center for Psykiatri og Socialt Udsatte har været på 2-dages lederseminar i uge 43, hvilket var udbytterigt og godt for den sociale kapital i ledergruppen. TH oplever, at det er en ledelse, som gerne vil være sammen og udvikle ting sammen. I ledelsen bruges der en ”teaming-up” model, hvor to ledere parres, så de lærer hinanden på en anden måde.

Der var afsat en hel dag på lederseminaret til arbejdet med recovery og peers og at få det gamle lederteam fra Center for Socialt Udsatte opdateret indenfor recovery og peers. Der var bl.a. undervisning af Daniel og Inge fra Recoveryskolen, og der var peers ude at fortælle om det at være peer.

Der er planer om at få ansat flere peers i centret, men TH vil gerne gøre dette til en åben proces, hvor man kan få afklaret de spørgsmål man måtte have i den anledning. Derfor vil TH og Lene Bruhn Christensen fra Psykiatriens Hus indkalde TR’er og AMR’er til at drøfte dette, og herefter invitere LOM til en drøftelse af, hvordan vi kan arbejde videre med det.

1. **Orientering om økonomien**

Administrativ medarbejder Helle Jensen orienterer om, at der er 5,7 millioner i overskud i Center for Psykiatri og Socialt udsatte i 2021. Der er en gammel gæld på 11 millioner, og det er ved at blive afklaret, om vi kan bruge dette overskud til at afvikle gæld.

1. **Orientering om budgetforslaget**

Der orienteres om budgetforslaget ift. De tre forslag der er besluttet, er vedhæftet til orientering.

1. **Orientering om sygefravær**

Det samlede sygefravær for hele Center for Psykiatri og Socialt Udsatte ligger på 9,8 sygedage pr. medarbejder, så vi er i kontrol, og ligger under normen på 10 dage.

1. **Evt.**

Ingen bemærkninger.